

Natjecanje mladih novinara i novinarki

Osnovne informacije

Program "Media for All" (Program) realizira se u Albaniji, Bosni i Hercegovini, na Kosovu, u Crnoj Gori, Sjevernoj Makedoniji i Srbiji. Svrha ovog programa koji podržava medije je jačanje uređivačke nezavisnosti medija na Zapadnom Balkanu i pružanje podrške lokalnim nezavisnim medijima u ostvarivanju financijske održivosti. Program provodi konzorcij koji predvodi British Council, u suradnji s Balkans Investigative Reporting Network (BIRN), Thomson Foundation i INTRAC (The International NGO Training and Research Centre). Program Media for All pokrenut je 2019. godine i traje do jula 2022.

Aktivnosti za mlade

Svrha programa Media for All je unapređenje kapaciteta medija za mlade i mladih novinara i novinarki u Albaniji, Bosni i Hercegovini, na Kosovu, u Crnoj Gori, Sjevernoj Makedoniji i Srbiji, za proizvodnju kvalitetnog, relevantnog, etičkog i rodno osjetljivog sadržaja, povećanje interesa i angažmana mladih u medijima na lokalnoj razini i olakšavanje regionalnog umrežavanja mladih u medijima.

Natjecanje mladih novinara i novinarki

Program Media for All otvara prijave za Natjecanje mladih novinara i novinarki, sveobuhvatni program koji za novinare i novinarke koji se bave temama usmjerenim na mlade nudi stipendije, mentorstvo i profesionalno usmjeravanje, te promociju medijskog sadržaja koji proizvedu novinari i novinarke koji budu sudjelovali u ovom programu.

Na natjecanje se mogu prijaviti novinarski timovi iz različitih zemalja, koji zajednički rade na produkciji medijskog sadržaja namjenjenog mladima i od značaja za mlade u cijeloj regiji Zapadnog Balkana. Za sudjelovanje u programu bit će izabrano 10 timova od po tri novinara/ke.

Svakom od novinara/ki koji budu sudjelovali bit će dodijeljena stipendija u iznosu od 500 GBP, dok će pet najboljih timova biti pozvano da svoje priče predstave na događaju za umrežavanje u okviru programa Media for All i natječu se za vrijedne nagrade.

Ciljevi natjecanja

Istraživanja provedena na Zapadnom Balkanu ukazuju na regionalni trend opadajućeg povjerenja mladih u tradicionalne medije, a jedan od razloga je taj što mladi smatraju da tradicionalni mediji ne plasiraju sadržaj koji je od značaja za mlade, niti daju prostor mladima da sami proizvode vijesti i emisije.[[1]](#footnote-2) Podatci također pokazuju da su mladi generalno nedovoljno zastupljeni u medijima na Zapadnom Balkanu, što je posebno izraženo kada je riječ o davanju komentara u ulozi eksperta/ica ili izvora vijesti.[[2]](#footnote-3) Mladi se u medijima uglavnom predstavljaju kao homogena jedinica, a često su predmet i pozitivnih i negativnih stereotipa, naglašenih kritikom društvene elite kao pasivni i apatični.[[3]](#footnote-4)

U svrhu prevazilaženja nekih od izazova navedenih iznad, Natjecanje mladih novinara i novinarki posebno ima za cilj da:

* potakne proizvodnju visokokvalitetnog, relevantnog, etičkog i rodno osjetljivog sadržaja namijenjenog mladoj publici u zemljama Zapadnog Balkana;
* poveća interes i angažman mladih s medijima;
* poveća zastupljenost mladih u medijskoj produkciji i podigne vidljivost pitanja koja se bave mladima na Zapadnom Balkanu;
* poveća relevantnost i vidljivost zajedničkih izazova s kojima se mladi suočavaju, te prekogranične dimenzije ovih izazova na Zapadnom Balkanu;
* doprinese uravnotežavanju stereotipskog predstavljanja mladih u medijima na Zapadnom Balkanu;
* potakne proizvodnju medijskog sadržaja koji se bavi mladima, od strane mladih.

Detalji natjecanja

Predviđeno trajanje programa je osam tjedana, od 16. septembra do 5. novembra 2021. godine. Najboljih pet timova će također sudjelovati na događaju za umrežavanje koji će biti održan u posljednjem tjednu novembra.

Tijekom osam tjedana, odabrani timovi radit će s mentorom ili mentoricom na produkciji priče bazirane na ideji predloženoj u prijavi. Sudjelovanje na konzultacijskim sesijama s dodjeljenim mentorima/icama je obavezno. Sve mentorske sesije bit će održane online, na engleskom jeziku.

Priče trebaju biti proizvedene na najmanje dva jezika i pripremljene za objavljivanje i promociju na društvenim mrežama. Sve producirane priče bit će objavljene u suradnji s medijima širom Zapadnog Balkana. Program će osigurati objavljivanje i promociju priča.

Troškovi povezani s produkcijom priča pokrivaju se iz stipendija (500 GBP po svakom članu tima).

Tko se može prijaviti?

Dobrodošle su prijave timova od po tri novinara/novinarke koji dolaze iz najmanje dvije različite zemlje Zapadnog Balkana. Od timova se očekuje da zajednički rade na produkciji jedne priče, uz podršku dodijeljenih mentora/ica.

*Program snažno preporuča da prijave podnesu timovi koji su sastavljeni od tri novinara/ke iz tri različite države. Prijave nekompletnih timova (manje od tri novinara/ke ili tri novinara/ke iz dve različite države) ili individualne prijave će se razmatrati u izuzetnim slučajevima, u kojima ćemo razmotriti uparivanje kao pomoć u formiranju timova, na osnovu predloženih tema i njihovih prijava. Prednost pri odabiru imaju u potpunosti oformljeni tročlani timovi.*

* Svi članovi tima trebaju biti starosti od 21 do 30 godina, državljani jedne od šest zemalja Zapadnog Balkana (Albanije, Bosne i Hercegovine, Kosova, Crne Gore, Sjeverne Makedonije, Srbije).
* Svi članovi tima trebaju biti u mogućnosti demonstrirati iskustvo i aktivan rad u oblasti novinarstva.
* Svi članovi tima trebaju imati odlično znanje engleskog jezika i biti u mogućnosti da prate sesije sa svojim mentorima/icama na engleskom jeziku.
* Svi članovi tima trebaju pokazati posvećenost sudjelovanju u procesu produkcije i posvećenost radu sa mentorima/icama.

Koje su forme i teme sadržaja?

Svi formati predloženog medijskog sadržaja su dobrodošli: tekstualni, audio, video, multimedijski, podcast, blogovi, vlogovi i druge forme.

Natjecanje je otvoreno za prijedloge koji se bave nekom od tema navedenih u nastavku. Slobodni ste da predložite temu koja nije na ovoj listi, sve dok možete da pokažete relevantnost i značaj teme za mlade na Zapadnom Balkanu.

* Zapošljavanje mladih;
* rodna ravnopravnost i rodna pitanja;
* migracije;
* životna sredina;
* posljedice pandemije na mlade;
* lokalna politika i mladi;
* aktivizam mladih;
* nasilje među mladima;
* mladi i mediji.

Detalji o stipendijama i nagradama

Svaki član tima koji bude odabran za sudjelovanje u programu dobit će stipendiju u iznosu od 500 GBP bruto (iznos uključuje i sve relevantne poreze). Za proizvodnju priča ne dodjeljuju se dodatna sredstva.

Članovi pet najboljih timova bit će pozvani da sudjeluju na događaju za umrežavanje koji je planiran da bude održan uživo (pod uvjetom da to dozvoli epidemiološka situacija) u poslednjem tjednu novembra, gdje će imati priliku predstaviti svoje priče žiriju iskusnih novinara/ki i natjecati se za nagrade u vidu produkcijske opreme (ukupne vrijednosti 3.000,00 GBP).

Program pokriva troškove sudjelovanja na događaju za umrežavanje (troškovi puta i smeštaja).

Ocjena i odabir prijava

Komisija za selekciju ocijenit će sve prispjele prijave na osnovu sljedećih kriterija:

* Relevantnost predložene teme/ideje u odnosu na ciljeve i teme programa;
* Kvalitet predložene ideje, pristup predloženoj temi, originalnost prijedloga;
* Sastav tima - broj uključenih država, iskustvo članova/ica tima i kvalitet prethodnih radova.

1. Sanela Hodžić i Anida Sokol. (2019) Surfanje po tankom ledu: Mladi, mediji i problematični medijskih sadržaji. Mediacentar Sarajevo. Dostupno na: https://www.media.ba/sites/default/files/mladi\_mediji\_problematicni\_medijski\_sadrzaji\_web.pdf [↑](#footnote-ref-2)
2. Katarina Klingova, Dominika Hajdu – From Online Battlefield to Loss of Trust, GLOBSEC Policy institute, 2018. Dostupno na:

https://www.globsec.org/publications/online-battlefield-loss-of-trust/ [↑](#footnote-ref-3)
3. V. na primjer, predstavljanje mladih u Srbiji, Stefan Janjić - Mladi u medijskom ogledalu, Krovna organizacija mladih Srbije – KOMS, 2017 Dostupno na:

<https://koms.rs/wp-content/uploads/2017/12/Mladi-u-medijskom-ogledalu-.pdf> [↑](#footnote-ref-4)